Manertaalriad

A Manertaalriad saat ham för a intresen faan a sjauer ual manertaalen an fulken uun Sjiisklun iin. Det san a Däänsken uun Süüdschleswig, a Sorben uun a Lausitz, a Nuurd- an Uastfresken, an a Roma. Jo haa arke juar tumanst tau fersaamlangen.

Di Riad as 2005 grünjlaanj wurden. För det werk sat uun Berlin det Manertaalsekretariat. Hat werket mä a Bundesdai an't Bundesregiarang tuup.

 Mäfulgern 
Uun a manertaalriad sat fertreedern faan:
 Sydslesvigsk Forening
 Sydslesvigsk Vælgerforening
 Domowina
 Fresk Riad
 Seelter Buund
Det san leewen a föörsatern an tau fertreedern muar.

 Apgoowen 
 Det gongt fööraal diaram, dat a manertaalen mäenööder ferbinjang hual. 
 So üs uun Schleswig-Holstian an Brandenburg skal uk uun't Grünjgesets faan Sjiisklun en artiikel mä iin, di a manertaalen ufseekert.
 Di Riad paaset üüb, dat a reegeln faan't Europeesk Manertaal-Charta uun Sjiisklun iinhäälen wurd. 
 Hi komert ham am en finansiel ufseekrang faan sin werk.
 Di Riad sat uun a biriad faan't Bundessteed jin Diskriminiarang.
 Hi werket mä't Föderalistisk Union faan Europeesk Manertaalen (FUEV/FUEN) tuup.
 Uun Flensborag skal en Hüs faan an för a Manertaalen apbaud wurd.

 Luke uk diar 
 Amtelk wääbsteed
 Manertaalen

Kategorie:Politiik
Kategorie:Friislon